oseph Abela Scolaro twieled fil-Ħamrun fid-9 ta' Frar tal-1910 Din kienet familja mużikali għaliex missieru kien kurunettista prim fit-Teatru Rjal, surmast ma' diversi baned kif ukoll fundatur tal-Banda tal-Istitut ta' San Ġużepp. Żijuh Salvatore , kien surmast tal-banda San Gejtanu tal-Ħamrun, filwaqt li ħuħ il-kbir Luigi kien idoqq il-flawt prim fit-Teatru Rjal ukoll. Joseph beda jitgħallem taħt id-direzzjoni ta' missieru iżda b'xorti ħażina , missieru miet meta Joseph kien għad kellu biss disa' snin . Kompla l-istudju tiegħu fuq il-pjanu għand Mro. Luigi Vella u għand il-pjanista Angelo Abdilla. Beda jitħarreġ fl-armonija mużikali għand Mro. Carlo Diacono u kompla fil- kuntrapunt, storja, strumentali u forma għand Mro. L-ewwel banda li mexxa kienet il-Banda tal-Istitut ta' San Ġużepp fl-1934. Wara ħa f' idejh il-Banda San Gejtanu tal-Ħamrun fl-1943 u żamm din il-kariga sal-1972. Mexxa ukoll il-banda Unjoni ta' Ħal-Luqa , Maria Mater Gratie ta' Ħaż-Żabbar u Leone tar- Rabat Għawdex. Mexxa il-Malta Operatic Choral Societv , li wara sar Chorus Melitensis, u għal dan. il-kor kiteb il-'Kantata lil San Pawl'. Infatti Mro. Abela Scolaro kien l-ewwel direttur ta' dan il-kor u fl-1959 marru ħadu sehem fil-festival ta' Eisteddfod , Wales. Hemmhekk esegwew l-innu ''Wasal il-Feddej' b'kompożizzjoni ta' l-istess Abela Scolaro fuq versi ta' Dun Frans Camilleri . Minbarra ma' Dun Frans kiteb ukoll ma' Dun Karm Psaila u Patri Anastasju Cuschieri fost oħrajn. Huwa kkompona diversi innijiet ta' parroċċi mxerrdin ma' Malta u Għawdex . Kiteb il-'Vexilla Regis' kif ukoll Oratorji bħalma huma: 'Lil San Gejtanu', 'Lil Sant' Andrija' , 'Lill-Modonna taċ- Ċintura' u 'Lill-Madonna tal-Grazzja'. Ma' Dun Frans kiteb ħafna xogħlijiet fosthom: ''Innu għaċ- Ċentinarju ta' San Pawl', meta saret kompetizzjoni nazzjonali għall-okkażjoni. Ix-xogħol ta' Abela Scolaro u Dun Frans Camilleri kien rebaħ dan il-konkors. Dawn iż-żewġ esponenti kitbu flimkien xogħlijiet klassiċi bħal: 'Mv Heart Remembers' , 'O Madre Pietosa' u 'Invito all' Amore'. Xogħlijiet oħrajn jinkludu Imorru l-Imnarja' , 'Żgħażagħ fix-xtajta' u 'Volli sempre Volli'. Minn taħt idejh ħarġu ukoll żewġ operetti: 'Cure for Colds' u €Midas'. Bla dubju, bħala surmast tal-banda, Joseph Abela Scolaro ħalla arkivji sħaħ ta' marċi brijużi u funebri. Huwa kiteb ukoll sitt quddisiet sħaħ u responsorji kif ukoll xi 'Improrei' għall-Ġimgħa l-Kbira. Fl-1960 , il-Gvern ħatar lis-Surmast Abela Scolaro bħala organizzatur tal-Mużika għall-iskejjel statali. Kien imfittex ħafna biex jgħallem il-Mużika u minn taħt idejh ħarġu ħafna surmastrijiet. Tant kien ikun irid interess mill-istudenti tiegħu li kien ħeġġeġ lill-kumitat tal-Banda San Gejtanu biex jikru palkett fir-Radio Citv fejn kienu jittellgħu l-opri u jibdew jibgħatu l-allievi tagħhom hemm isegwu l-opri biex aktar jikbru fl-imħabba Mużikali. Joseph Abela Scolaro kien miżżewweġ lil Margaret, imwielda Cilia, mill-Belt u kellhom żewġ ulied, Lino u Anna. Miet fis-27 t'April tal-1979. Minnbarra l-ħafna xogħlijiet li ħalla fl-arkivju ta' Soċjetajiet Mużikali, hemm ukoll ħafna manuskritti tiegħu miżmuma fil- Mużew tal-Katidral tal-Imdina. Fil- Ħamrun, kif jixraq, issemmiet triq għalih